Diari Oficial de la Generalitat Valenciana


Sumari del DOGV 5176, del 13-01-2006 (2006/254)

RESOLUCIÓ de 29 de desembre de 2005, de la Direcció General d'Administració Autonòmica, de Correcció d'Errors, de la Resolució de 24 d'octubre de 2005, de la mateixa Direcció General, per la qual es convoca Concurs de Mèrits núm. 143/2005, per a la provisió d'un lloc de treball de naturalesa funcionarial, sector administració especial, grup A/B, cap de la Secció de Formació Professional del SERVEF.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5176

Data del DOGV
:   13-01-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/254


Data del document
:   29-12-2005

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Correcció d'errades

 Descriptors 

:   * enginyer
    * administració regional
    * concurs administratiu

RESOLUCIÓ de 29 de desembre de 2005, de la Direcció General d'Administració Autonòmica, de Correcció d'Errors, de la Resolució de 24 d'octubre de 2005, de la mateixa Direcció General, per la qual es convoca Concurs de Mèrits núm. 143/2005, per a la provisió d'un lloc de treball de naturalesa funcionarial, sector administració especial, grup A/B, cap de la Secció de Formació Professional del SERVEF. [2006/254]
  
Mitjançant Resolució de la Direcció General d'Administració Autonòmica, de data 24 d'octubre de 2005, publicada en el DOGV núm. 5.136, de data 16 de novembre de 2005, es convoca Concurs de Mèrits núm. 143/2005, per a la provisió d'un lloc de treball de naturalesa funcionarial, sector administració especial, grup A/B, cap de la Secció de Formació Professional del SERVEF.
  
Advertit error material, procedeix efectuar la seua correcció, d'acord amb el que disposa l'article 105.2 de la Llei 30/1992, de 26 de novembre, modificada per la Llei 4/1999, de 13 de gener.
  
I aquesta Direcció General, fent ús de competències que li atribueix l'article 18 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resol:
  
Primer
  
En l'apartat 1r C) de la base quarta, relatiu als mèrits específics del barem, on diu:
  
?C) Mèrits específics:
  
1) Cursos: s'avaluaran els cursos de formació en l'àmbit de la conservació i/o restauració d'obres, impartits per universitats, col·legis professionals, i centres públics de formació d'empleats públics, d'acord amb l'escala següent:
  
De 100 o més hores: 2 punts
  
De 15 a 99 hores: 0,50 punts
  
En cap cas no es puntuaran en el present apartat els cursos pertanyents a una carrera universitària, cursos de doctorat i els de diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
La puntuació màxima possible a obtindre en aquest apartat serà de 3 punts?.
  
Ha de dir:
  
?C) Mèrits específics:
  
1) Cursos: s'avaluaran els cursos de formació impartits per universitats, col·legis professionals i centres públics de formació d'empleats públics, en matèries relacionades amb les funcions de caràcter tècnic dels llocs convocats, que van determinar la seua classificació en el sector d'administració especial, segons estableix l'article 16, punt 3, de la Llei de la Funció Pública Valenciana, d'acord amb l'escala següent:
  
a) De 50 o més hores: 1,50 punts
  
b) De 25 o més hores: 0,75 punts
  
c) De 15 o més hores: 0,50 punts
  
En cap cas no es puntuaran en el present apartat els cursos pertanyents a una carrera universitària, cursos de doctorat i els de diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
La puntuació màxima possible a obtindre en aquest apartat serà de 3 punts?.
  
Segon
  
En virtut de la correcció efectuada, s'obri un nou termini de presentació de sol·licituds de participació, que serà de 20 dies hàbils, comptadors des de l'endemà de la publicació d'aquesta resolució en el Diari Oficial de la Generalitat Valenciana. Els aspirants que en el termini de presentació d'instàncies ja hagueren aportat l'acreditació dels cursos corresponents, objecte d'aquesta correcció d'errors, no hauran de presentar nova documentació.